polyglot-tagger/wikipedia-language-snippets-filtered huggingface dataset:
பிளேட்டோ :சாக்ரட்டீசின் மாணவரான பிளேட்டோ பொதுவாகச் சாக்ரட்டீசைப் பின்பற்றுபவராயினும், மிகுந்த திறமைசாலிகளே உண்மையை யறிய முடியும் என்று கருதினார். அவருடைய குடியரசு என்னும் நூலில் மிகுந்த அறிவும் திறமையும் படைத்த தத்துவ அறிஞர்கள் அரசாங்கத்தை நடத்துபவர்களாயிருக்கவேண்டும் என்றார். அறிவின் எல்லையைக் கண்ட, அவ்வறிஞர்களே அரசியலறிஞர்களாகவும் இருத்தல் வேண்டும் என்றார். மக்கள் ஆட்சி என்பது பாமரர் ஆட்சி என்று பிளேட்டோ கருதினார். சிலராட்சியும், நாட்டின் அபகாரிகளின் ஆட்சியும்கூட நேர்முறைக்குப் புறம்பானவை என்பது அவர் கருத்து. அவர் பிற்காலத்தில் இயற்றிய பிற நூல்களில் குடியாட்சி, பிரபுக்களாட்சி, மித ஜனநாயகம் ஆகிய ஆட்சிமுறைகளை ஓரளவு அங்கீகரித்தார். நேர்முக மக்களாட்சி அவரால் ஒதுக்கப்பட்டது. நாட்டின் அடிப்படை நீதியாதல் வேண்டும் என்பதே பிளேட்டோவின் முக்கியமான கருத்து ஆகும்.
சாக்ரட்டீசு: சோபிசுடுக் கொள்கைகளைப் பின்பற்றியவர், அறிஞர் சாக்ரட்டீசு என்பவர். ஐயம், வினா, விடை, அறிவுரை என்னும் முறையைப் பின்பற்றி, அதீனிய இளைஞர்கட்கு, அறிவு புகட்டி வந்த சாக்ரட்டீசு, அரசியல் கருத்துக்களுக்கு அற அடிப்படை ஒன்றைக் கற்பித்தார். மக்களாட்சி, மக்களிடையே பொய்ம்மையான சமத்துவத்தையே நாட்டுகின்றது; திருவுளச்சீட்டு முறையில் அதிகாரிகளைத் தேர்ந்தெடுப்பது நல்ல முறையன்று; திறமைக்காகத் தேர்ந்தெடுக்கப்பட்டவர்களால் நாட்டின் நிருவாகம் நடத்தப்பெறுவதே நல்லது என்பவை அவருடைய கருத்துக்கள் ஆகும்.
சோபிசுடு: கி. மு. 5 ஆம் நூற்றாண்டில் பொதுமக்களின் உள்ளக் கிளர்ச்சியைத் தூண்டி, தங்கள் விருப்பம்போல் அரசியலில் ஆதிக்கம்பெறச் சில தலைவர்கள் தோன்றினார்கள். தனி மனிதர்கள் தங்கள் நலங்களைத் தாங்களே ஆராய்ந்து அறியவேண்டும் என்றும், இயல்பில் மனிதன் சுயநலமுடையவன், நாட்டின் சட்டங்கள், மனிதனுடைய அறிவின் போக்கிற்கு முரணாகக் கூடும். ஆயினும், அறிவே உண்மைக்கு வழிகாட்டி என்றும், இவர்கள் கூறினர். இவர்கள் சோபிசுடுகள் என்றழைக்கப்பட்டனர்.
டயஜினசு என்பவரைப் போன்ற சினிக்குகள் , வாழ்க்கையின் மேற்போக்குக்களையும் அரசியல் பிணக்குக்களையும் மறக்கவேண்டும்" என்றனர். டயஜினஸ் தம்மை, ' உலகக்குடி' என்று கூறிக் கொண்டார்.
1953 ஆம் ஆண்டில் சங்கம் அதன் புதிய கட்டிடத்தில் சமகால கலையின் இரண்டாவது சர்வதேச கண்காட்சிக்கு ஏற்பாடு செய்தது. இதனை தேசிய நாளிதழான 'தி ஸ்டேட்ஸ்மேன் ' 'வெனிஸ் பெய்னேலைக் காட்டிலும் குறைவானது அல்ல' என்று விவரித்தது. அரசு ஆதரவுடைய தேசிய நவீன கலைக்கூடம் ஏற்கனவே 1954 ஆம் ஆண்டுவாக்கில் நடைமுறைக்கு வந்தது. அதனை பிரதமர் ஜவஹர்லால் நேரு முன்னிலையில் துணை ஜனாதிபதி டாக்டர் எஸ்.ராதாகிருஷ்ணன் முறையாக திறந்து வைத்தார். ஒரு பிரபலமான ஜெர்மன் கலை வரலாற்றாசிரியர் ஹெர்மன் கோய்ட்ஸ் என்பவர் அந்த கலைக்கூடத்தின் முதல் காப்பாட்சியர் பொறுப்பினை ஏற்றார். மேலும் காலப்போக்கில் கலை மறுசீரமைப்பு சேவைகள், ஒரு கலை குறிப்பு நூலகம் மற்றும் ஒரு ஆவண மையம் போன்ற புதிய வசதிகள் அத்துடன் இணைந்தன. மேலும் அமிர்தா ஷெர்-கில், ரவீந்திரநாத் தாகூர், ஜாமினி ராய், நந்தலால் போஸ், மற்றும் எம்.ஏ.ஆர். உள்ளிட்டோரின் 200 ஓவியங்கள் உள்ளிட்ட பல காட்சிப்பொருள்கள் போன்றவை திறப்பு விழாவின்போது நடத்தப்பட்ட கண்காட்சியில் இடம் பெற்றன.
ராஜ்பத்தின் முடிவில் இந்தியா நுழைவாயிலைச் சுற்றி அறுகோணத்தில் அமைந்துள்ள இந்த கட்டிடம் ஜெய்ப்பூர் மகாராஜாவின் முன்னாள் குடியிருப்பு அரண்மனையாக இருந்தது. அதன் காரணமாக இது ஜெய்ப்பூர் ஹவுஸ் என்று அழைக்கப்படுகிறது . பட்டாம்பூச்சி வடிவ கட்டிடம் ஒரு மைய குவிமாடம் மற்றும் 1936 ஆம் ஆண்டில் கட்டப்பட்டது. . லுடியென்ஸின் டெல்லியை வடிவமைப்புக்குப் பிறகு இது சர் ஆர்தர் ப்ளோம்ஃபீல்ட் என்பவரால் வடிவமைக்கப்பட்டது மத்திய அறுகோணம் சர் எட்வின் லுடியன்ஸ் என்ற கலைஞரால் வடிவமைக்கப்பட்டது.
2009 ஆம் ஆண்டில், நவீன கலைக்கூடத்தின் ஒரு புதிய பிரிவு திறக்கப்பட்டது, தற்போதுள்ள கலைக்கூடத்திற்கு கிட்டத்தட்ட ஆறு மடங்கு இடம் சேர்ந்துள்ளது. மேலும் ஒரு புதிய அரங்கம், ஒரு முன்னோட்ட அரங்கம், பாதுகாப்பு ஆய்வகம், நூலகம் மற்றும் கல்விப் பிரிவு மற்றும் ஒரு சிற்றுண்டிச்சாலை உள்ளிட்டவை இங்கு உள்ளன.
ஜெய்ப்பூர் இல்லத்தில் உள்ள காட்சிக்கூடத்தில் இந்திய சிற்பங்கள் காட்சிக்கு வைக்கப்பட்டுள்ளன. 65 இந்திய சிற்பங்கள் ஐந்து அறைகளில் காட்சியில் உள்ளன. அவை டெபி பிரசாத் ராய் சவுத்ரி, ராம் கிங்கர் பைஜ், சங்கோ சவுத்ரி, தன்ராஜ் பகத் மற்றும் சர்பாரி ராய் போன்ற 31 கலைஞர்களால் உருவாக்கப்பட்டவையாகும்.
தேசிய கலைக்கூடத்திற்கான யோசனை 1949 ஆம் ஆண்டில் இருந்தபோதிலும், அதை 1954 ஆம் ஆண்டில் பிரதமர் ஜவஹர்லால் நேரு முன்னிலையில் துணைத் தலைவர் டாக்டர் எஸ்.ராதாகிருஷ்ணன் முறையாகத் திறந்து வைத்தார். ஜெர்மன் கலை வரலாற்றாசிரியர் ஹெர்மன் கோய்ட்ஸ் அதன் முதல் காப்பாட்சியாளர் ஆனார்.
இத்தாலி, கிரீஸ், ஹங்கேரி, செக் குடியரசு, ஸ்லோவாக்கியா, பெல்ஜியம், செர்பியா, போலந்து, பல்கேரியா, ஜெர்மனி, ஸ்பெயின், துருக்கி, அல்பேனியா, ருமேனியா, குரோஷியா, சோவியத் ஒன்றியத்தின் முன்னாள் நாடுகள் போன்ற பல நாடுகளிளும் இவர் பரவலாக அறியப்பட்டார். ஆனால் தற்போது வரை ஆங்கிலம் பேசும் நாடுகளில் இவர் அறியப்படாமல் உள்ளார்.1974 ஆம் ஆண்டில் வெளியான தி மேட் அட்வென்ச்சர்ஸ் ஆஃப் ரப்பி ஜேக்கப் திரைப்படம் கோல்டன் குளோப் விருதுக்கு பரிந்துரைக்கப்பட்டது.
லூயிஸ் டி புனசு 31 ஜூலை 1914 இல் பிறந்தார். இவரது பெற்றோர்கள் செவீயா, ஸ்பெயின் வம்சாவளையினைச் சேர்ந்தவர்கள் ஆவர். இவர்களின் குடும்பங்கள் அவர்களது திருமணத்தை எதிர்த்ததால், அவர்கள் 1904 இல் பிரான்சுக்கு குடிபெயர்ந்தனர். அவரது தந்தை, கார்லோஸ் லூயிஸ் டி ஃபுனெஸ் டி கலர்ஸா, அவரது தாயார் கவுண்ட்ஸ் டி கலார்ஸாவினையும் பூர்வீகமாகக் கொண்டவர்கள் ஆவர்.
லூயிசு ஜெர்மைன் டேவிட் டி புனசு டி கலர்ஸா ஒரு பிரெஞ்சு நடிகர் மற்றும் நகைச்சுவையாளர் ஆவார். 1968 முதல் நடத்தப்பட்ட பல கருத்துக் கணிப்புகளின்படி அவர் பிரான்சின் விருப்பமான நடிகராக இருந்துள்ளார். 130 க்கும் மேற்பட்ட திரைப்படங்களிலும் 100 க்கும் மேற்பட்ட நாடகங்களிலும் நடித்தார்.
ஸ்ரீ வடுகா அருங்காட்சியகம் முதன்முதலில் 1974 ஆம் ஆண்டில் பண்டுங்கிற்குள் இருந்த முன்னாள் நிர்வாகப் பிரிவான கவேதானன் தெகலேகாவின் அரசாங்க அலுவலகமாகப் பயன்படுத்தப்பட்ட ஒரு கட்டிடத்திற்குள் ஆரம்பித்து வைக்கப்பட்டது. ஜூன் 5, 1980 ஆம் நாளன்று, அருங்காட்சியகம் அதிகாரப்பூர்வமாக அருங்காட்சியகம் நெகேரி புரோபின்சி ஜாவா பாரத் என்ற பெயரில் கல்வி மற்றும் பண்பாட்டு அமைச்சகத்தால் டாக்டர் தாவுத் யூசுப் அவர்களால் நிறுவப்பட்டது. 1990 ஆம் ஆண்டில், இந்த அருங்காட்சியகத்திற்கு 15 ஆம் நூற்றாண்டைச் சேர்ந்த சூடானிய மன்னர் ஸ்ரீ வடுக மகாசாவின் நினைவாக அருங்காட்சியகம் நெகேரி புரோபின்சி ஜாவா பாரத் ஸ்ரீ பதுகா அல்லது ஸ்ரீ வடுகா அருங்காட்சியகம் என்று மறு பெயர் சூட்டப்பட்டது.
ஸ்ரீ வடுகா அருங்காட்சியகத்தில் 5,367 பொருள்கள் காட்சிக்கு வைக்கப்பட்டுள்ளன. அவை பல வகையைச் சார்ந்தவையாக உள்ளன. அவற்றில் நிலவியல், உயிரியல், இனவியல், தொல்லியல், வரலாறு, நாணயவியல், கலை, தொழில் நுட்பவியல் போன்றவை அடங்கும். ஹெரால்டிகா தொகுப்பு எனப்படுகின்ற பணிக்கான அடையாளம், அலுவலக முத்திரை போன்றவையும் உள்ளன. இங்குள்ள காட்சிப் பொருள்களில் பெரம்பாலானவை அறிவியல் தொடர்பான உள்ளூர் மக்களின் இனவியல், பண்பாடு சார்ந்த பொருள்களும் உள்ளன. ஸ்ரீ வடுகா அருங்காட்சியகத்தில் மேற்கு ஜாவா மாகாணத்துடன் தொடர்புடைய பொருட்கள் காட்சிக்கு வைக்கப்பட்டுள்ளன. அந்த சேகரிப்புகள் மூன்று தளங்களில் உள்ளன.
ஸ்ரீ வடுகா அருங்காட்சியகம் இந்தோனேசியாவின் பண்டுங்கில் அமைந்துள்ள ஒரு மாநில அருங்காட்சியகம் ஆகும். ஒரு மாநில அருங்காட்சியகமாக, இந்த அருங்காட்சியகத்தில் மேற்கு ஜாவா மாகாணத்துடன் தொடர்புடைய பல்வேறு பொருட்கள் காட்சியில் வைக்கப்பட்டு உள்ளன. அவற்றில் சூடானிய கைவினைப்பொருட்கள், அலங்காரப் பொருட்கள், புவியியல் வரலாறு மற்றும் இயற்கை பன்முகத்தன்மை வளம் உள்ளிட்டவை காணப்படுகின்றன.
இரண்டாவது தளத்தில் பாரம்பரிய பண்பாட்டுப் பொருட்களான, வாழ்க்கை, வர்த்தகம் மற்றும் போக்குவரத்துக்குத் தொடர்பான காட்சிப்பொருள்கள் உள்ளன. அத்துடன் இஸ்லாம் மற்றும் ஐரோப்பிய பண்பாட்டுத் தாக்கத்தைக் கொண்டவையும் உள்ளன. மேலும் தேசிய போராட்டத்தின் வரலாறு மற்றும் மேற்கு ஜாவாவில் உள்ள நகரங்களின் பல்வேறு முத்திரைகள் ஆகியவையும் காட்சிக்கு வைக்கப்பட்டுள்ளன.
முதல் தளத்தில் மேற்கு ஜாவாவின் இயற்கை வரலாறு மற்றும் பண்பாட்டின் ஆரம்ப நிலை தொடர்பான பொருள்கள் காட்சியில் உள்ளன. மேற்கு ஜாவாவின் வரலாறானாது அதன் வரலாற்றுக்கு முந்தைய காலம் தொடங்கி இந்து-பௌத்த சகாப்தம் வரையிலான பாரம்பரிய பொருட்களைக் கொண்டு அமைந்துள்ளது.
மூன்றாவது தளத்தில் இனவியல் சேகரிப்புகளான துணிகள், கலைப்பொருள்கள் மற்றும் பீங்கான் பொருள்கள் போன்றவை காட்சிக்கு வைக்கப்பட்டுள்ளன.
நீர்வாழ் சுற்றுச்சூழல் அமைப்புகளின் இயற்பியல் பண்புகள் வெப்பம், நீரோட்டங்கள், அலைகள் மற்றும் சுற்றுச் சுழலில் நிலவும் பிற பருவகால தட்ப வெப்ப பரவலால் தீர்மானிக்கப்படுகின்றன. ஒரு நீரின் உருவகமானது எவ்வகையில் அமைந்துள்ளது என்றும் மற்றும் நீரைச் சுழ்ந்துள்ள பூமியின் அமைப்பையும் பொறுத்தது. உதாரணமாக, ஏரிகள் அவற்றின் உருவாக்கத்தால் வகைப்படுத்தப்படுகின்றன. மேலும் ஏரிகளின் மண்டலங்கள் நீரின் ஆழத்தைப் பொருத்து வரையறுக்கப்படுகின்றது.ஆறு, நீரோடை அமைப்பானது, இப்பகுதியின் அடிப்படை புவியியல் மற்றும் நீரின் பொதுவான வேகம் ஆகியவற்றால் தீர்மானிக்கப்படுகிறது. நன்னீரியலின் ஆய்வுக்குள் வரும் மற்றொரு வகை நீர்வாழ் அமைப்பு கழிமுகங்களாகும்.
ஜெனோவா ஏரி பற்றிய தனது ஆய்வுகளுடன் இந்தத் துறையை நிறுவிய, பிரான்சுவா-அல்போன்ஸ் ஃபோரல் என்பவரால் நன்னீரியல் என்ற சொல் உருவாக்கப்பட்டது. இத்துறையில் ஏற்பட்ட ஆர்வம் விரைவாக விரிவடைந்தது. இதனால் 1922, ஆகஸ்டில் தீன்மேன் மற்றும் ஐனார் நாமன் பன்னாட்டு சமூக நன்னீரியலகத்தோடு இணைந்து நிறுவியது. ஃபோரலின் நன்னீரியலின் அசல் வரையறை, "ஏரிகளின் கடல்சார்வியல்", அனைத்து உள்நாட்டு நீர்நிலைகளையும் ஆய்வு செய்வதற்காக விரிவுபடுத்தப்பட்டது. மேலும் பைக்கால் ஏரி குறித்த பெனடிக்ட் டைபோவ்ஸ்கியின் ஆய்வு செல்வாக்கைப் பெற்றது.
ஒளி மண்டலப்படுத்தல் என்பது சூரிய ஒளியானது நீரில் ஊடுருவி ஒரு நீரின் கட்டமைப்பை எவ்வாறு பாதிக்கிறது என்பதைக் குறிப்பதாகும். இந்த மண்டலங்கள் ஒரு ஏரி போன்ற நீர்வாழ் சுற்றுச்சூழல் அமைப்புகளுக்குள் பல்வேறு நிலைகளில் உற்பத்தித்திறனை கொண்டது என வரையறுக்கின்றன. உதாரணமாக, சூரிய ஒளி எவ்வளவு ஆழம் வரை நீரில் ஊடுருவக்கூடியது என்பதைப் பொருத்து தான் அந்நீரில் தாவர வாழ்க்கை அமைகிறது. இதையே ஒளி மண்டலம் என்று அழைக்கப்படுகிறது. மீதமுள்ள சூரிய ஒளி புகாத ஆழமான மற்றும் தாவர வளர்ச்சி இல்லாத நீர்ப் பரப்பினை ஒளியற்ற மண்டலம் என்று அழைக்கப்படுகிறது.
நன்னீரியல் என்பது உள்நாட்டில் காணப்படும் நீர் சுற்றுச் சூழலைப்பற்றிய படிப்பாகும். நன்னீரியல் படிப்பில் உள்நாட்டு நீரின் உயிரியல், வேதியியல், இயற்பியல் மற்றும் புவியியல் பண்புகள் மற்றும் செயல்பாடுகளின் அம்சங்கள் ஆகியவை (ஓடுகின்ற மற்றும் நிலையாக இருக்கும் நீர், நன்னீர் மற்றும் உப்பு நீர், இயற்கை மற்றும் மனிதனால் உருவாக்கப்பட்ட நீர்)அடங்கும். ஏரிகள், நீர்த்தேக்கங்கள், குளங்கள், ஆறுகள், நீரூற்றுகள், நீரோடைகள், ஈரநிலங்கள் மற்றும் நிலத்தடி நீர் பற்றியவையும் இப்படிப்பில் அடங்கும்.
ஆரம்பகாலத்தில், அமெரிக்கவில் அமெரிக்க அறிவியலாளர்கள் சி. ஈவ்லின் கட்சின்சன் மற்றும் எட் டீவி ஆகியோர் நன்னீராய்வாளர்களாவர். விச்கான்சின்-மாடிசன் பல்கலைக்கழகத்தில், எட்வர்ட் ஏ. பிர்ச், சான்சி சூடே மற்றும் ஆர்தர் டி. கச்லர் ஆகியோர் நன்னீரியல் மையத்தின் வளர்ச்சிக்கு பங்களித்தனர்.
1957 ஆம் ஆண்டில், நாயர் மேற்கு ஜெர்மனிக்கான அகில இந்திய கைத்தறி வாரியத்தின் ஒரு குழுவின் ஒரு பகுதியாக இருந்தார். இது பிராங்போர்ட் , கோல்ன், மியூனிக் மற்றும் ஆம்பர்கு ஆகிய இடங்களுக்கு வருகை புரிந்தது. புடாபெஸ்டில் உள்ள கெம்பின்ஸ்கி விடுதியில் இவர் தங்கியிருந்த போது , இந்தியாவில் ஒரு ஆடம்பர விடுதிச் சங்கிலியின் அவசியத்தை உணர்ந்தார். இது சர்வதேச தரத்திற்கு ஏற்றதாக இருக்க வேண்டுமெனவும் நினைத்தார். 1981 ஆம் ஆண்டில் சத்ரபதி சிவாஜி சர்வதேச விமான நிலையம் திறக்கப்பட்டவுடன், விமான நிலையம் அமைந்துள்ள மும்பை புறநகர்ப் பகுதியான அந்தேரியில் நல்ல விடுதிகள் ஏதுமில்லை என்பதை நாயர் உணர்ந்தார். நாயர் 1983 ஆம் ஆண்டில் லீலாவென்ச்சர் விடுதிகள் என்ற நிறுவனத்தை நிறுவினார். மேலும் சகாரில் தனக்குச் சொந்தமான 4 ஏக்கர் நிலப்பரப்பில் ஒரு விடுதியையும், இவர் குத்தகைக்கு எடுத்த 6.5 ஏக்கர் நிலத்திலும் கட்டத் தொடங்கினார்.
நாயர் 1922 பிப்ரவரி 9 அன்று வடக்கு கேரளாவின் கண்ணூர் மாவட்டத்தில் ஒரு கிராமத்தில் பிறந்தார். அந்த நேரத்தில் பிரித்தானிய இராச்சியத்தின் சென்னை மாகணத்தின் மலபார் மாவட்டத்தில் இந்த கிராமம் அமைந்துள்ளது. நாயர் அவரது பெற்றொருக்கு எட்டு குழந்தைகளில் ஒருவராவார். இவரது தந்தை அரசாங்க வரி சேகரிப்பாளராக மாதந்தோறும் 9 வருமானம் ஈட்டினார். சிரக்கல் மகாராஜா இவர் படித்த பள்ளிக்குச் சென்றபோது, நாயர் மகாராஜாவின் மேல் ஒரு கவிதையை எழுதி படித்தார். இந்த கவிதை மகாராஜாவைக் கவர்ந்தது, என்வே, அவர் நாயருக்கு வாழ்நாள் உதவித்தொகையை வழங்கினார். நாயர் தனது இளம் பருவத்தில் பி. கிருஷ்ணப் பிள்ளை மற்றும் ஏ. கே. கோபாலன் போன்ற இந்திய பொதுவுடமைக் கட்சித் தலைவர்களை சந்தித்தார்.
நாயர் தனது 13 ஆவது வயதில் இந்திய சுதந்திர இயக்கத்தில் சேர்ந்தார். இந்திய இராணுவத்தில் சேர 1942 ல் பெங்களூருக்குச் சென்றார். இவரது நம்பிக்கை ஆட்சேர்ப்பு அதிகாரியைக் கவர்ந்தது, இவர் கம்பியில்லா ஒலிபரப்பு அதிகாரியாக நியமிக்கப்பட்டு, அபோட்டாபாத்தில் பணியமர்த்தப்பட்டார். பின்னர் இவர் மராத்தா லைட் காலாட்படையில் கேப்டன் பதவிக்கு உயர்ந்தார். 1950 ஆம் ஆண்டில், தொழிலதிபர் ஏ. கே. நாயரின் மகள் லீலாவை மணந்தார். அதன் பிறகு இவர் தனது எதிர்காலத் திட்டமான விடுதிச் சங்கிலிக்கு அடித்தளமிட்டார். நாயர் 1951 இல் இந்திய ராணுவத்தில் இருந்து விலகினார்.
1951 இல் இராணுவத்தில் இருந்து விலகிய பின்னர், அகில இந்திய கைத்தறி வாரியத்தை நிறுவ நாயர் உதவினார். வாரியத்தில் இவர் அமெரிக்காவில் கையால் சுழன்ற இந்திய நூலை விற்பனை செய்வதில் முக்கிய பங்கு வகித்தார். ஐரோப்பாவிற்கும் அமெரிக்காவிற்கும் அடிக்கடி வணிகப் பயணங்கள் மூலம், நாயர் சர்வதேச விடுதிகளான அட்லான் கெம்பின்ஸ்கி, தார்செஸ்டர் சவோய், ஜார்ஜ் ஷான்வ்க் மற்றும் வால்டோர்ஃப் அஸ்டோரியா ஆகிவற்ரின் அனுபவத்தைப் பெற்றார். இது விருந்தோம்பல் துறையில் தனது சொந்த நுழைவுக்கு ஊக்கமளித்தது.
கேப்டன் சித்தரத் பூவக்கட் கிருட்டிணன் நாயர் , மலையாளிகளால் சி. பி. கிருட்டிணன் நாயர் என்றும் அழைக்கப்படும், தி லீலா குழுமத்தை நிறுவிய ஒரு இந்தியத் தொழிலதிபர் ஆவார். இவருக்கு 2010 ஆம் ஆண்டு இந்திய அரசு பத்ம பூசண் வழங்கி கௌரவித்தது. இந்திய இராணுவம் இவரது சேவை காரணமாக சில நேரங்களில் இவர் பிரபலமாக கேப்டன் நாயர் என்று அழைக்கப்படுகிறார்.
1958 ஆம் ஆண்டில், ப்ரூக்ஸ் பிரதர்ஸ் நிறுவனத்துடன் மெட்ராஸ் துணியை அறிவிக்க இவர் கைகோர்த்தார். பின்னர் டாமி ஹில்ஃபிகர், வால் மார்ட், லிஸ் கிளைபோர்ன் மற்றும் மேசிஸ் போன்ற வாடிக்கையாளர்களைக் கொண்டிருந்தார்.
முதல் லீலா விடுதிகள் 1987 இல் மும்பையில் திறக்கப்பட்டது. இதைத் தொடர்ந்து லீலா கோவா, பெங்களூரில் உள்ள லீலா அரண்மனை, திருவனந்தபுரத்தில் உள்ள லீலா கடற்கரை விடுதிகள் ஆகியவை திரக்கப்பட்டன.
இக்குருவியின் பரவலானது அடர்த்தியாக இல்லாமல் ஆங்காங்கே குறிப்பிட்ட தொகைகளில் காணப்படுகிறது. இது அற்றுவிட்ட இனம் ஆகக்கூடியதற்கான சாத்தியக்கூறுகள் அதிகமாக உள்ளதாகக் கருதப்படுகிறது. அதற்கு முக்கிய காரணமாகக் கருதப்படுவது மரங்கொத்திகளால் உருவாக்கப்படும் மரப்பொந்துகள் போன்ற இவை வாழத் தகுந்த இடங்களின் பற்றாக்குறையே ஆகும்.
வெண்பிடரி பட்டாணி குருவி என்பது மேற்கு மற்றும் தென் இந்தியாவின் வறண்ட முட்புதர் காடுகளில் இரண்டு பிரிக்கப்பட்ட எண்ணிக்கைகளில் வாழும் இந்தியாவில் மட்டும் காணப்படும் அகணிய உயிரி ஆகும்.
பேக்கரின் மிகவும் பாராட்டப்பட்ட அரசியல் நாடகமான கபானி நதி சுவண்ணப்போல் படத்திலும் அவர் முக்கிய கதாபாத்திரத்தில் நடித்துள்ளார். கிருஷ்ணன் குட்டி என்ற வெளியிடப்படாத திரைப்படத்தில் இயக்குனராக அறிமுகமானார். இதைத் தொடர்ந்து ஹேமாவின் காதலர்கள் என்ற தமிழ் திரைப்படத்தில் பணியாற்றினார். லோகார்னோ சர்வதேச திரைப்பட விழாவில் கோல்டன் சிறுத்தை விருதுக்கு பரிந்துரைக்கப்பட்ட அலிசிண்டே அன்வேசனம் என்றப்படத்திற்குப் பிறகு சந்திரன் முக்கியத்துவம் பெற்றார். இதைத் தொடர்ந்து இவரது மிகவும் பிரபலமான படம் பொந்தன் மடா என்பது வரை தொடர்ந்து பணியாற்ரி வருகிறார். வரலாறு, அரசியல் மற்றும் பெண்ணியத்தின் குறிப்புகளைக் கொண்ட கலைப்படங்களுக்காக சந்திரன் மிகவும் பிரபலமானவர். கதவாசேசன் , விலபங்கல்கப்புரம் மற்றும் பூமியுடே அவகாசிகல் ஆகிய படங்களில் 2002 குஜராத் கலவரங்களை அடிப்படையாகக் கொண்ட அவரது முத்தொகுப்புக்காகவும் அறியப்படுகிறார். மங்கம்மா , டேனி மற்றும் பாதம் ஒன்னு: ஒரு விலாபம் ஆகியவை மிகவும் புகழ்பெற்ற படங்களில் அடங்கும்.
டி.வி.சந்திரன், கேரளாவின் மலபார் மாவட்டம், , தற்போதைய கன்னூர் மாவட்டத்தில் தலச்சேரி என்ற இடத்தில் நாராயணன் மற்றும் கார்த்தாயினி அம்மா ஆகியோருக்கு பிறந்தார். இரின்சாலகுடா கிறித்துவக் கல்லூரி , மற்றும் கோழிக்கோடு பல்கலைக்கழகத்தின் பாரூக் கல்லூரியில் முதுகலைப் பட்டம் பெற்ற பிறகு, அவர் தனது திரைப்பட வாழ்க்கையைத் தொடங்குவதற்கு முன்பு இந்திய ரிசர்வ் வங்கி ஊழியராக ஒரு தொழிலைத் தொடங்கினார். தனது கல்லூரி நாட்களில், சந்திரன் நக்சலைடு சித்தாந்தத்திற்கு ஆதவாக இருந்துள்ளார். மேலும் கம்யூனிஸ்ட் கட்சியுடன் நெருக்கமாக தொடர்பு கொண்டிருந்தார்.
டி.வி.சந்திரனுக்கு திரைப்பட தயாரிப்பில் முறையான பயிற்சி இல்லை. பி.ஏ. பேக்கரின் கபானி நாடி சுவண்ணப்போல் என்றத் திரைப்படத்தில் நடிகராக தனது திரைப்பட வாழ்க்கையைத் தொடங்கினார். நெருக்கடி நிலைக் காலங்களில் வெளிவந்த இடதுசாரி அரசியல் திரைப்படமான இது கேரள மாநில திரைப்பட விருதுகளில் இரண்டாவது சிறந்த படமாக அறிவிக்கப்பட்டது. பி.ஏ. பேக்கருக்கு அறிமுக இயக்குனருக்கான சிறந்த இயக்குநர் விருது வழங்கப்பட்டது. இந்தப் படத்தில் நடித்துள்ள நடிகர்களில் டி. வி. சந்திரன், இரவீந்திரன், ஜே. சித்திகி மற்றும் சாலினி ஆகியோர் அடங்குவர்.
சந்திரன் இந்திய சினிமாவின் மிகச்சிறந்த இயக்குனர்களில் ஒருவராக பரவலாகக் கருதப்படுகிறார். மேலும் அவரது சிக்கலான-கட்டமைக்கப்பட்ட கலைப்படங்களுடன் இணை சினிமாவில் புரட்சியை ஏற்படுத்திய பெருமைக்குரியவர். சந்திரன் ஆறு தேசிய திரைப்பட விருதுகள் மற்றும் பத்து கேரள மாநில திரைப்பட விருதுகள் உட்பட பல திரைப்பட விருதுகளை வென்றுள்ளார் . இவை தவிர, பல்வேறு சர்வதேச திரைப்பட விழாக்களில் பல விருதுகளைப் பெற்றுள்ளார்.
டி.வி.சந்திரன் ஒரு இந்திய திரைப்பட இயக்குனரும், திரைக்கதை எழுத்தாளரும் மற்றும் நடிகருமான இவர் முக்கியமாக மலையாள சினிமாவில் பணிபுரிகிறார். தலச்சேரியில் ஒரு மலையாள குடும்பத்தில் பிறந்த சந்திரன், திரையுலகில் நுழைவதற்கு முன்பு இந்திய ரிசர்வ் வங்கி ஊழியராக பணியாற்றினார். பி.ஏ. பேக்கரின் உதவி இயக்குநராக தனது திரைப்பட வாழ்க்கையைத் தொடங்கினார்.
சந்திரனின் மகன் யாதவன் சந்திரன், சகோதரர் சோமன் ஆகியோரும் திரைப்படத் தயாரிப்பாளர்களாக உள்ளனர். யாதவன் ஆவண-படங்களை இயக்கியுள்ளார். சந்திரனுக்கு அவரது பல படங்களில் உதவியுள்ளார். சோமன் தனது முதல் படத்திலிருந்தே சந்திரனுடன் உதவியாளராக பணிபுரிகிறார். 1980களில் நைஜீரியாவில் இறந்த இவரது மற்ற சகோதரருடனான சந்திரனின் தொடர்பு பின்னர் சங்கரனும் மோகனனும்என்றப் படத்திற்கு உத்வேகம் அளித்தது .
ஆதிவிப்பள்ளி நீர்த்தேக்கம் சித்தூர் மாவட்டம் வரையிலான முக்கியமான கால்வாயின் இரண்டாம் கட்டம் . வட்டாரத்தின் 293 கிராமங்களில் 4,04,500 ஏக்கர் பரப்பளவில் பாசனத்திட்டம் மற்றும் 23 லட்சம் மக்கள்தொகைக்கு குடிநீர் வசதிகளை உருவாக்க திட்டமிடப்பட்டுள்ளது. முக்கிய கால்வாய் மற்றும் நீர் திறக்கும் கடடுப்பாட்டு பகுதிக்கு செல்லும் வழியில் 26 கிளை கால்வாய்கள் 3 கிளை கால்வாய்கள் மடகசிரா, புங்கனூர் மற்றும் நிவா, மற்றும் 3 நீர் பகிர்மானங்களை, அதாவது ராயலசீமா மாவட்டங்களின் வறட்சி நிலப்பரப்பு பகுதிகளில் உள்ள ஆத்மகுரு, தம்பல்லப்பள்ளி, வயல்பாடு, அதாவது வேலிகல்லு அணை நீர்த்தேக்கம் உட்பட ஆறு நீர்த்தேக்கங்களுக்கு நீர் நிரப்ப அனந்தபூர், கடப்பா மற்றும் சித்தூர் நீர் நிரம்புகிறது இதில் ஆறு நீர்த்தேக்கம் உட்பட வேலிகல்லு அணை நீர்த்தேக்கமும் அடங்கும். மற்றும் இரண்டாம் கட்டத்தில் கட்டப்பட்டசமநிலைப்படுத்தும் நீர்த்தேக்கங்களின் எண்ணிக்கை, அதாவது
சீனிவாசபுரம் நீர்த்தேக்கம் . மற்றும் ஆதிவிப்பள்ளி நீர்த்தேக்கமாகும் . கடுமையான வறட்சியின் போது குடிநீரை வழங்க துங்கபத்ரா உயர் மட்ட கால்வாய் மற்றும் பென்னா நதி படுகையில் உள்ள பல நடுத்தர மற்றும் சிறு தொட்டிகளையும் ஈர்ப்புவிசை மூலம் திட்ட கால்வாய்கள் நீரினை வழங்க முடிகிறது. இந்த கால்வாய் வறட்சி காலங்களில் கூட இந்த திட்டங்களின் கீழ் ஒதுக்கப்பட்ட கிருஷ்ணா நீர் பயன்பாட்டை உறுதி செய்வதற்காக அனந்தபூர் மாவட்டத்தின் கிருஷ்ணா நதி படுகையில் அமைந்துள்ள பைரிவானி திப்பா நீர்த்தேக்கம் மற்றும் பிற நடுத்தர மற்றும் சிறு நீர்ப்பாசன தொட்டிகளுக்கும் தண்ணீர் அளிக்கிறது. பச்சாவத் தீர்ப்பாய விருதின் கீழ் கிட்டத்தட்ட 45 டி.எம்.சி.டி நிறுவனமான கிருஷ்ணா நீர் ஒதுக்கீட்டைக் கொண்ட பெரிய, நடுத்தர மற்றும் சிறு நீர்ப்பாசன திட்டங்களுக்கு கிருஷ்ணா நதிநீரை வழங்குவதற்கான மாற்று ஆதாரமாகவும் இந்த கால்வாய் செயல்படுகிறது.
ஏறக்குறைய 550 கி.மீ நீளமுள்ள மேல் மல்யாலாவில் உள்ள சிரிசைலம் நீர்த்தேக்கத்தின் பின்புறமிருந்து புறப்பட்டு, மலை முகடுகளுடன் சித்தூர் மாவட்டத்தில் கர்னூல், அனந்தபூர் மற்றும் கடப்பா மாவட்டங்கள் வழியாக பல நீர் உயர்த்திகளையும் மற்றும் நீர் இறைவை நிலையங்களையும் கொண்டது. இந்த கால்வாய் தற்போதுள்ள பல நீர் தேக்க தொட்டிகளுக்கு குடிநீர் மற்றும் நீர்ப்பாசன தேவைகளுக்கு பயன்படுத்தப்படுகிறது. வறட்சியால் பாதிக்கப்பட்ட ராயலசீமா வட்டாரத்தில் மிகவும் பாதிக்கப்பட்ட பகுதிகளுக்கு தேவைப்படும் குடிநீர் மற்றும் பாசன நீரை உறுதி செய்வதே இக்கால்வாயின் முக்கிய நோக்கமாகும். இந்த திட்டத்தின் கீழ் கிருஷ்ணா ஆற்றில் இருந்து கிட்டத்தட்ட 40 டி.எம்.சி.டி நீரைப் பயன்படுத்த திட்டமிடப்பட்டுள்ளது.
இத்திட்டத்தின் முதல் கட்ட கட்டுமானப் பணிகள் 2016 ஆம் ஆண்டு வரை நடைபெற்றது. கிருஷ்ணா நதியிலிருந்து வரும் உபரி நீரைப் பயன்படுத்த இந்த திட்டம் ஆரம்பிக்கப்பட்டது.; இருப்பினும் இக்கால்வாய் இதனால் வறட்சியால் பாதிக்கப்பட்ட இராயலசீமா மற்றும் நெல்லூர் மாவட்டங்களுக்கு நீர் பங்கீடு செய்து கொடுக்குமா என்பதை உறுதிப்படுத்த முடியாது.ராயலசீமாவில் நீர்ப்பாசன திட்டங்களை விரைவாக முடிக்க பல அரசியல் உறுப்பினர்கள் கோரினர்.கிருஷ்ணா நதியின் இருகரைநில மாநிலங்களான ஆந்திரா மற்றும் தெலுங்கானா ஆகியவை ஆற்றின் நீரைப் பகிர்வது தொடர்பாக தகராறில் ஈடுபட்டுள்ளன.
சூடிபள்ளி நீர்த்தேக்கம் வரை கால்வாயின் முதல் கட்டம் நிறைவடைந்துள்ளது. இந்த நீர்த்தேக்கம் அனந்தபூர் மாவட்டத்தில் உள்ள சின்னா முசுடூர் கிராமத்திலும், முதலாம் கட்டத்தில் கட்டப்பட்ட 3 சமநிலை நீர்த்தேக்கங்கள், அதாவது, 1. கிருஷ்ணகிரி , 2.பதிகொண்ட நீர்த்தேக்கம் மற்றும் 3. ஜீடிபள்ளி நீர்த்தேக்கம் ஆகியவற்றில் அமைந்துள்ளது.
இந்த திட்டத்தை சர் ஆர்தர் காட்டன் உருவாக்கினார்,. இருப்பினும் இத்திட்டம் வடிவமைக்கப்பட்டு இறுதி செய்யப்பட்டது என்.டி.ராமராவ் அரசாங்கத்தின் போது தான். 2004 ஆம் ஆண்டில் ஒய்.எஸ்.ராஜசேகர ரெட்டி அவர்களின் ஆட்சிக் காலத்தில் நிதி ஒதுக்கீடு செய்யப்பட்டது.
மல்யாலா நீர் இறைத்தல் நிலையத்தின் குறைந்தபட்ச நீர் ஏற்றும் அளவு 830 அடி எம்.எஸ்.எல். 30 டி.எம்.சி.எஃப் தண்ணீரை உந்தித் தர ஆண்டுக்கு 653 மெகாவாட் மின்சாரம் மற்றும் 1.9 பில்லியன் கிலோவாட் மின் ஆற்றலும் ஆகும்.
பிரிஸ்பேன் புறநகர்ப் பகுதியான ஸ்பிரிங் ஹில்லில் பிறந்த ஹீலி பிரிஸ்பேன் மாநில உயர்நிலைப் பள்ளியில் கல்வி கற்றார். 1972 ஆம் ஆண்டில் சிறிய நகரமான பிலோலாவுக்கு வடக்கே, அவரது தந்தை வங்கி மேலாளராக பணியில் மாற்றப்பட்டதன் காரணமாக ஹீலியும் அவரது குடும்பத்தினரும் கடந்து இடம் பெயர்ந்தனர் . ராட் மார்ஷ் ஹீலியை இழப்புக் கவனிப்பாளராக விளையாடுமாறு தூண்டினார். இருந்தபோதிலும் இவர் கூடைப்பந்து, கால்பந்து, ஸ்குவாஷ் மற்றும் ரக்பி லீக் ஆகியவற்றிலும் விளையாடினார். அவர் குயின்ஸ்லாந்து 11 வயதுக்குட்பட்ட துடுப்பாட்ட அணியைப் பிரதிநிதித்துவப்படுத்தினார். அணியின் இழப்புக் கவனிப்பாளரான ஜான் மக்லீன் அவருக்கு சில சிறப்புப் பயிற்சியைக் கொடுத்தார், இது அவரது துடுப்பாட்ட வாழ்க்கைக்கு மேலும் உத்வேகம் அளித்தது.
நகரத்தில் அவரது பிற்காலத்தில், ஹீலி தன்னை விட வயதில் பெரியவர்களுடன் விளையாடினார், இது அவரது துடுப்பாட்ட வாழ்க்கைக்கு உதவியது. தனது 17 ஆம் வயதில் தனது குடும்பத்தினருடன் பிரிஸ்பேனுக்குத் திரும்பிய அவர் பிரிஸ்பேன் மாநில உயர்நிலைப் பள்ளி 1 வது லெவன் மற்றும் 1 வது க்காகவும் விளையாடினார், பின்னர் 1982 ஆம் ஆண்டில் பிரிஸ்பேனின் வடக்கு புறநகர் துடுப்பாட்ட சங்கத்தில் சேர்ந்தார். ஒரு சிறப்பு மாற்று துடுப்பாட்ட வீரராக குயின்ஸ்லாந்து கோல்ட்ஸ் அணிக்காக மூன்று போட்டிகளில் கலந்து கொண்ட பிறகு, ஹீலி 1986-87ல் காயமடைந்த பீட்டர் ஆண்டர்சனுக்கு மாற்றாக தனது முதல் தரத் துடுப்பாட்டப் போட்டிகளில் அறிமுகமானார்.
ஹீலிக்கு, கென், கிரெக் எனும் இரண்டு சகோதரர்களும் கிம் எனும் ஒரு சகோதரியும் உள்ளனர். கென் 1990 ஆம் ஆண்டில் குயின்ஸ்லாந்துக்காக ஒரு ஷெஃபீல்ட் ஷீல்ட் போட்டித் தொடரில் 1991 ஆம் ஆண்டில் பட்டியல்- அ போட்டியில் அறிமுகமானார். ஹெலன் எனவரை மணந்த இவருக்கு எம்மா மற்றும் லாரா என்ற இரண்டு மகள்கள் உள்ளனர், ஒரு மகன் டாம். அவரது மருமகள் அலிஸா ஹீலி இழப்புக் கவனிப்பாளராக ஆஸ்திரேலியா பெண்கள் தேசிய துடுப்பாட்ட அணியில் விளையாடினார்.அலிஸா தனது குழந்தை பருவ நண்பரான ஆஸ்திரேலிய வேகப்பந்து வீச்சாளர் மிட்செல் ஸ்டார்க்கை ஏப்ரல் 2016 இல் திருமணம் செய்து கொண்டார்.
இந்த நதி அதன் மேல் பகுதிகளில் பெய்யும் மழையின் போது அதிக நீரோட்டம் பாய்ந்துகிராண்ட் ட்ரங்க் சாலையில் அடுத்தடுத்து கட்டப்பட்ட இரண்டு பாலங்களை மூழ்கடிக்கிறது. 1848 ஆம் ஆண்டில் ஹசாரிபாக் மாவட்டத்தில் பார்ஹி அருகே ஆற்றின் குறுக்கே கட்டப்பட்ட பெரிய கல் பாலம் 1913 ஆம் ஆண்டில் 24 மணி நேரத்தில் 250 மில்லிமீட்டர் மழை பெய்ததால் மூழ்கியது. அதை மாற்றுவதற்காக கட்டப்பட்ட குறுகிய இரும்பு பாலம், இரண்டாம் உலகப் போரின்போது இராணுவ வீரர்களின் இயக்கத்தினால் ஏற்பட்ட சிரமத்தைத் தாங்கியது. ஆனால் 1946 இல் மற்றொரு பெரிய வெள்ளம் பாலத்தை வலுவற்றதாக்கியது. 1950 களில் கட்டப்பட்ட ஒரு புதிய பாலம் ஆற்றின் வெள்ளத்தைத் தாங்கிக்கொண்டது.
கிழக்கு இந்தியாவின் தாமோதர் ஆற்றின் முக்கிய துணை நதியாக பராக்கர் நதி உள்ளது. ஜார்க்கண்டின் ஹசாரிபாக் மாவட்டத்தில் பத்மா அருகே தோன்றிய இது பெரும்பாலும் மேற்கு முதல் கிழக்கு திசையில், மேற்கு வங்காளத்தின் வர்தமான் மாவட்டமான ஆசான்சோலில் உள்ள டிஷெர்கருக்கு அருகிலுள்ள தாமோதரில் சேருவதற்கு முன்பு, சோட்டா நாக்பூர் பீடபூமியின் வடக்குப் பகுதி முழுவதும் 225 கிலோமீட்டர் தூரம் பாய்கிறது. இது நீர்ப்பிடிப்பு பரப்பளவைக் கொண்டுள்ளது. முக்கிய துணை நதிகளான பார்சோட்டி மற்றும் உஸ்ரி முறையே தெற்கு மற்றும் வடக்கிலிருந்து பாய்கின்றன. இரண்டு முக்கிய துணை நதிகளைத் தவிர, பதினைந்து நடுத்தர அல்லது சிறிய நீரோடைகள் இதில் இணைகின்றன.
முன்னர் கீழ் தாமோதர் படுகையில் வெள்ளத்தால் பேரழிவை உருவாக்கியபருவமழை நீரின் மிகப்பெரிய அளவு தற்போது பள்ளத்தாக்கில் கொண்டு செல்லப்பட்டது. படுகையின் வருடாந்திர மழைப்பொழிவு 765 முதல் 1,607 மில்லிமீட்டர் வரை மாறுபடுகிறது. சராசரியாக 1,200 மில்லிமீட்டர் . இதில் 80 சதவீதம் ஜூன் முதல் செப்டம்பர் வரை மழைக்காலங்களில் ஏற்படுகிறது. நதியைப் பயன்படுத்துவதற்காக , தாமோதர் பள்ளத்தாக்கு கழகம் சுதந்திர இந்தியாவின் முதல் பல்நோக்கு நதிப் பள்ளத்தாக்கு திட்டத்தைத் திட்டமிட்டு செயல்படுத்தியது. இந்த திட்டத்தின் முதல் அணை திலாயாவில் பராக்கர் முழுவதும் கட்டப்பட்டது.
பராக்கருக்கு குறுக்கே கிராண்ட் ட்ரங்க் சாலையில் மற்றொரு பாலம் உள்ளது. இது மேற்கு வங்காளத்தின் வர்தமான் மாவட்டத்தில், ஜார்க்கண்டில் உள்ள சிர்குண்டாவுடன், அதே பெயரைக் கொண்ட ஆசான்சோலில்ஒரு பக்கத்தை பராக்கருடன் இணைக்கும். 19 ஆம் நூற்றாண்டின் மத்தியில் கட்டப்பட்ட இப்பாலம் அதிக போக்குவரத்து இருப்பதால் பழுதுபார்ப்பு தேவைப்படுகிறது. ஆசான்சோலில் உள்ள கலிபஹாரி முதல் தன்பாத் மாவட்டத்தில் உள்ள நிர்சா வரை செல்லும் புறவழியில் வடக்கே புதிய பாலம் கட்டப்பட்டுள்ளது.
ஜார்க்கண்டின் கிரீடீஹ் மாவட்டத்தில் அமைந்துள்ள இப்பகுதியின் மிக உயர்ந்த மலை மற்றும் சமண யாத்திரைக்கான மையமான பரஸ்நாத் மலையின் வடக்கு பகுதியில் கடல் மட்டத்திலிருந்து வரை பராக்கர் ஓரங்கள் உள்ளன.